
Nr.               /2023

RAPORT DE SPECIALITATE
 privind aprobarea vânzării prin negociere directă a unui imobil (teren) situat în Alba Iulia, str.Nufărului, nr.14

Prin proiectul de hotărâre supus spre dezbatere Consiliului Local al municipiului Alba Iulia, se propune  aprobarea vânzării prin negociere directă către Bîrsan Aurelian Nicolae, a imobilului (teren) proprietate privată a municipiului Alba Iulia, situat în Alba Iulia, str.Nufărului, nr.14, înscris în CF nr.119402 Alba Iulia, cu nr.cadastral 119402 și nr.top.598/1/1/2, în suprafață de 202 mp, având categoria de folosință curți-construcții, având cod de clasificare 9  și valoarea de inventar de 65.270 lei.


Referitor la acest proiect de hotărâre, vă facem cunoscute următoarele:


Terenul ce face obiectul prezentului proiect de hotărâre este situat în Alba Iulia, pe Nufărului, nr.14, în zona B a municipiului Alba Iulia, are o suprafață de 202 mp, este neconstruibil (având o suprafață mai mică de 250 mp) are front la stradă de aproximativ 12,69 m, este plat și are o formă neregulată.


 Vă propunem aprobarea vânzării prin procedura negocierii directe având în vedere faptul că acest teren este parțial îngrădit și este folosit de către dl.Bîrsan Aurelian Nicolae ca și curte și cale de acces, de pe această parcelă realizându-se și accesul din str.Nufărului la proprietatea petentului, fiind traversat și de rețelele de utilități publice – branșamente la proprietatea dlui.Bîrsan Aurelian Nicolae, ceea ce face ca acest teren să poată fi vândut doar către acesta.


Prin prezentul proiect de hotărâre se mai propune însușirea raportului de evaluare efectuat de către evaluator Roșu Adriana Eusența – Membru Titular ANEVAR, pentru imobilul (teren), proprietate privată a municipiului Alba Iulia, situat în Alba Iulia, str.Nufărului, nr.14, înscris în CF nr.119402 Alba Iulia, cu nr.cadastral 119402 și nr.top.598/1/1/2, în suprafață de 202 mp, având categoria de folosință curți-construcții, la valoarea de 66.180 lei fără TVA.


 Vă propunem stabilirea prețului minim de pornire a negocierii directe la suma de 66.180 lei – sumă reprezentând valoarea de piață a acestui imobil, la care se adaugă TVA, pentru următoarele considerente:


Potrivit dispozițiilor art.363 alin.(6) din OUG nr.57/2019 privind Codul administrativ, cu modificările și completările ulterioare, ”cu excepţia cazurilor în care prin lege se prevede altfel, preţul minim de vânzare, aprobat prin hotărâre a Guvernului sau prin hotărâre a autorităţilor deliberative de la nivelul administraţiei publice locale, după caz, va fi valoarea cea mai mare dintre preţul de piaţă determinat prin raport de evaluare întocmit de evaluatori persoane fizice sau juridice, autorizaţi, în condiţiile legii, şi selectaţi cu respectarea legislaţiei în domeniul achiziţiilor publice, şi valoarea de inventar a imobilului.”

Astfel, potrivit fișei mijlocului fix – anexată la acest proiect de hotărâre – valoarea de inventar a terenului ce face obiectul prezentului proiect de hotărâre este de 65.270 lei.


Valoarea de piață a terenului conform raportului de evaluare întocmit de evaluator Roșu Adriana Eusența – Membru Titular ANEVAR este în cuantum de 66.180 lei valoare care nu include TVA.


Prin urmare, valoarea de piață a imobilului stabilită prin raportul de evaluare este mai mare decât valoarea de inventar a acestuia, motiv pentru care vă propun stabilirea prețului minim de vânzare la valoarea de piață a terenului, la care se adaugă TVA aferent.


Deoarece prin cererea înregistrată la Primăria municipiului Alba Iulia sub nr.119.931/2023 dl.Bîrsan Aurelian Nicolae solicită ca plata prețului de vânzare a terenului ce face obiectul prezentului proiect de hotărâre să se facă în 60 de luni, vă propunem ca plata prețului să se facă astfel:

a).integral, înainte de semnarea contractului de vânzare-cumpărare

b).în 60 de rate lunare egale, cu un avans minim de 15% din prețul de vânzare și cu o dobândă de 7%/an.


În caz de plată în rate a prețului, pentru a se asigura încasarea prețului de vânzare, se propune ca vânzarea să se facă în următoarele condiții:


-Plata ratelor se va face până la data de 25 a fiecărei luni pentru luna în curs, începând cu luna următoare celei în care se semnează contractul de vânzare.

-Neplata la scadență a ratelor se sancționează cu o majorare de întârziere de 1% pentru fiecare lună sau fracțiune de lună, începând cu ziua imediat următoare termenului de scadență și până la data efectuării plății inclusiv.

-În caz de neplată a 3 rate consecutive,  contractul de vânzare-cumpărare se consideră reziliat de drept, fără nici o altă formalitate, titularul contractului fiind considerat de drept în întârziere, terenul vândut reintrând în proprietatea vânzătorului, liber de orice sarcini.În acest caz, titularul contractului este decăzut din dreptul de a solicita restituirea sumelor achitate, acestea constituindu-se în venituri la bugetul local al municipiului Alba Iulia

Vă mai aducem la cunoștință faptul că prin HCL nr.266/2007, la solicitarea dlui.Bîrsan Aurelian Nicolae, a fost aprobată la acea dată vânzarea către acesta a terenului ce face obiectul prezentului proiect de hotărâre.


Cu toate acestea, dl.Bîrsan Aurelian Nicolae nu s-a prezentat pentru perfectarea contractului de vânzare-cumpărare pe motivul lipsei fondurilor necesare achiziționării terenului în cauză, prețul de vânzare aprobat de Consiliul Local al municipiului Alba Iulia la acea dată fiind de 51,21 euro/mp plus TVA conform raportului de evaluare întocmit de evaluator autorizat ANEVAR Bozdog Dumitru Flaviu.


Având în vedere faptul că de la data adoptării HCL nr.266/2007 condițiile pieței imobiliare au suferit modificări semnificative, modificări suferind și legislația aplicabilă în speță, considerăm că dispozițiile art.3 și art.4 din HCL nr.266/2007 au devenit caduce, nemaiputând fi puse în aplicare, urmând ca acestea să înceteze a mai produce efecte de la data adoptării prezentului proiect de hotărâre, din următoarele considerente:


Prin dispozițiile art.3 din HCL nr.266/2007 a fost însușit de către Consiliul local raportul de evaluare întocmit de evaluator Bozdog Dumitru Flaviu pentru suma de 51,21 euro/mp plus TVA.La această dată valoarea de piață actualizată este – potrivit raportului de evaluare întocmit de evaluator autorizat Roșu Adriana Eusența – de aproximativ 66 euro/mp plus TVA, deci un preț sensibil mai mare.


Ca urmare a acestui fapt, devin inaplicabile și dispozițiile art.4 din HCL nr.266/2007, prin care s-a aprobat vânzarea prin negociere directă către petentul Bîrsan Aurelian Nicolae a terenului în cauză.


HCL nr.266/2007 nu poate fi revocată deoarece dispozițiile art.1 și art.2 din aceasta au produs efecte juridice, în temeiul acestor dispoziții terenul ce face obiectul prezentului proiect de hotărâre fiind înscris în Cartea Funciară ca aparținând domeniului privat al municipiului Alba Iulia.

La elaborarea proiectului de hotărâre s-au mai avut în vedere prevederile art.129 alin.(2) lit."c", coroborat cu art.129 alin.(6) lit.”b”, ale art.139 alin.(2), ale art.196 alin.(1) lit.”a” și ale art.364 alin.(1) din OUG nr.57/2019 privind Codul administrativ, cu modificările și completările ulterioare, dispozițiile art.6 din Legea nr.18/1991 – Legea fondului funciar, republicată, cu modificările și completările ulterioare, dispozițiile art.888 și ale art.1650 din Legea nr.287/2009 privind Codul civil, republicată, cu modificările și completările ulterioare.

